Si hat lieb ein kleines vogellin (Mit aufgelösten Abbreviaturen)
Si hat lieb ein kleines vogellin·
dc si singet vnd ein lútzel nah ir spreche kan·
solt ich dem gelichen ir heinlich sin·
so swuͤre ich wol des dc nie frowe bessern vogel gewan·
fúr die nahtegal wolt ich ir hohe singen an·
owe herzeliebe frowe min·
nv bin ich doch din·
maht dv troͤsten mich vil senden man·

Ist ir lieb min leit vnd min vngemach·
wie koͤnde ich danne iemer mere rehte werdeI fro·
sine getrurte nie swas so mir geschah·
klaget ich ir min lamer so stůnt ir das herze ho·
si ist noch húte vor den ǒgen min als si was do·
do si minnekliche mir zů sprach·
vnd ich si ansach·
owe solt ich iemer sten also·

Si ist mit tvgende vnd mit stetekeit·
wol behv̊t vor aller vnfrǒwelicher tat·
was des eine dc si mir verseit·
ir genade vnd dc si mich also verderben lat·
wol mich des dc si min herze also besessen hat·
vnd dú stat ist nienen me bereit· vmbe
ein har also breit·
so dú rehte liebe mich bestat·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse